laion/Wikipedia-Exotic huggingface dataset:
גאוגרפיה פוליטית

גאוגרפיה פוליטית עוסקת בנושאים שהם בנקודת המפגש שבין גאוגרפיה לפוליטיקה. הגאוגרפיה הפוליטית עוסקת הן בהשפעת הגאוגרפיה על פנים המדינה, והן ועל מדיניות החוץ שלה (גאופוליטיקה). חקר הגאוגרפיה הפוליטית מתבצע בשלושה מישורים[דרוש מקור][מפני ש...]: ערך מורחב – גאופוליטיקה בעיקרו עוסק וחוקר את השפעת הגאוגרפיה על היחסים הבינלאומיים בין מדינות. בין השאר במישור זה גם עוסקים בהשפעתם ובמטרתם של ארגונים בינלאומיים; איך מעוצבים גבולות בין מדינות; כיצד ומדוע מדינות מתארגנות על בסיס גאוגרפי הן באופן רשמי (למשל האיחוד האירופי) והן באופן פורמלי (למשל מדינות העולם השלישי). בעיקרו עוסק וחוקר את השפעת הגאוגרפיה על העניינים הפוליטיים הפנים-מדינתיים. במישור זה עוסקים, בין השאר, גם במבנה התפקודי-גאוגרפי של מדינה וחלוקתה לאזורים מנהליים; במערכת יחסי הגומלין בין מערכת השלטון לבין העם; בהשפעת התנאים הגאוגרפיים של מדינה על האידאולוגיות הפוליטיות של אזרחיה; ובמיפוי תוצאות בחירות לפי שיוך לאזורים גאוגרפיים. בעיקרו עוסק וחוקר את השפעת הגאוגרפיה על עניינים אזוריים-מקומיים. במישור זה עוסקים, בין השאר, גם בהשפעת התנאים הגאוגרפיים של אזור על האידאולוגיות הפוליטיות של תושביו; יחסי מרכז-פריפריה מבחינה חברתית ופוליטית. גאופוליטיקה יחסים בינלאומיים פוליטיקה גאוגרפיה גאוגרפיה אנושית מדיה וקבצים בנושא גאוגרפיה פוליטית בוויקישיתוף גאוגרפיה מדינית, דף שער בספרייה הלאומית political geography, merriam-webster
1932 בארצות הברית

1932 בארצות הברית הייתה השנה בה חגגה ארצות הברית 156 שנה מיום היווסדה. הנשיא: הרברט הובר (המפלגה הרפובליקנית) סגן הנשיא: צ'ארלס קרטיס (המפלגה הרפובליקנית) פרק זה לוקה בחסר. אנא תרמו לוויקיפדיה והשלימו אותו. 1 במרץ – נחטף בנו בן ה-20 החודשים של חלוץ התעופה צ'ארלס לינדברג. 12 במרץ – הקלטת הסטריאו הראשונה באקדמיה למוזיקה בפילדלפיה. תזמורת פילדלפיה בניצוחו של לאופולד סטוקובסקי מבצעת את פואמת האש (Poem of Fire) 4 במאי – אל קפונה נכנס לכלא פדרלי באטלנטה בשל עברות מס 12 במאי – בנו התינוק של צ'ארלס לינדברג נמצא מת בניו ג'רזי, לאחר שנחטף מבית הוריו. 21 במאי – אמיליה ארהארט הופכת לאשה הראשונה שמשלימה טיסת סולו מעבר לאוקיינוס האטלנטי 8 ביולי – שיא השפל הגדול. מדד דאו ג'ונס יורד אל מתחת ל-42 נקודות, 11% מהערך שהיה לו פחות משלוש שנים קודם לכן 30 ביולי – נפתחת האולימפיאדה בלוס אנג'לס 24 באוגוסט – אמיליה ארהארט הופכת לאישה הראשונה הטסה לרוחב ארצות הברית ללא עצירה - מלוס אנג'לס לניוארק שבניו ג'רזי 8 בנובמבר – הבחירות לנשיאות ארצות הברית 1932: פרנקלין דלאנו רוזוולט נבחר לראשונה לנשיא ארצות הברית 21 במאי: אמיליה ארהארט הופכת לאשה הראשונה שמשלימה טיסת סולו מעבר לאוקיינוס האטלנטי 8 בנובמבר: הבחירות לנשיאות ארצות הברית 1932: פרנקלין דלאנו רוזוולט נבחר לראשונה לנשיא ארצות הברית 3 בינואר – דבני קולמן, שחקן אמריקאי 8 בפברואר – ג'ון ויליאמס, מלחין סרטים אמריקאי 22 בפברואר – טד קנדי, פוליטיקאי אמריקאי (נפטר ב-2009) 26 בפברואר – ג'וני קאש, זמר אמריקאי (נפטר ב-2003) 27 בפברואר – אליזבת טיילור, שחקנית קולנוע אמריקאית 5 בדצמבר – ריצ'רד הקטן, זמר ופסנתרן אמריקאי פרק זה לוקה בחסר. אנא תרמו לוויקיפדיה והשלימו אותו. 14 במרץ – ג'ורג' איסטמן, מייסד חברת קודאק איסטמן (נולד ב-1854) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
Greatest Hits (אלבום של טופאק שאקור)

Greatest Hits הוא אלבום כפול של הלהיטים הגדולים של הראפר האמריקאי טופאק שאקור. הוא הופץ בחברת התקליטים Interscope Records בשנת 1998. הרצף הלא-כרונולוגי של האלבום מדגיש את הקריירה של טופאק; 21 הלהיטים הגדולים ביותר שלו, חלקם נערך מחדש מסיבות משפטיות, ומלווים 4 שירים שלא הופצו בעבר: "God Bless the Dead","Unconditional Love", "Troublesome '96", ו-"Changes" שהפך לאחד השירים הידועים ביותר של טופאק. האלבום הגיע למעמד יהלום ב-23 ביוני 2011 שאושר על ידי RIAA. ומכר כ-15,000,000 בכל רחבי העולם האלבום נחשב לאלבום הנמכר ביותר של שאקור יחד עם All Eyez on Me ו-"The Don Killuminati: The 7 Day Theory" השיר “God Bless the Dead” (באירוח Stretch) מתחיל כשטופאק אומר "rest in peace to my motherfucker Biggie Smalls." הסינגל Changes הועמד לפרס גראמי 2000 בקטגוריית ביצוע הראפ הטוב ביותר. מידע על האלבום Greatest Hits באתר MusicBrainz מידע על האלבום Greatest Hits באתר AllMusic האלבום Greatest Hits באתר Discogs האלבום Greatest Hits באתר ספוטיפיי AllMusic רולינג סטון לוס אנג'לס טיימס Billboard 200 Albums, Billboard, ‏2023 (באנגלית אמריקאית) Catalog Albums, Billboard, ‏2023 (באנגלית אמריקאית)
אליס בערים

אליס בערים (בגרמנית: Alice in den Städten) הוא סרט מסע גרמני מ-1974 בבימויו של וים ונדרס. זהו הסרט הראשון בטרילוגיית סרטי המסע בבימויו של ונדרס, הכוללים בנוסף את "תנועה מוטעית" (1975), ו"במהלך הזמן" (1976). הסרט צולם בשחור-לבן על ידי הצלם רובי מילר, והוא מתאפיין בהרבה סצינות ארוכות ללא דיאלוג. בתפנית בלתי סבירה מוצא עצמו צלם עיתונות גרמני דיכאוני בשם פיל וינטר, שהגיע לארה”ב להכין סדרת צילומים על נופי אמריקה, תקוע עם ילדה בת 9 (אליס), בחיפוש בערי גרמניה אחר סבתה, שאת שמה וכתובתה אליס לא זוכרת. הרמז היחידי שברשותם הוא תמונה של כניסת הבית, ללא מספר וללא דמויות ברקע. כך נודד הגבר המלנכולי בין אמריקה לאירופה עם ילדה שנונה בחיפוש אחר בני משפחתה. כמו “חרדת השוער מפני בעיטת העונשין”, “אליס בערים” הוא סרט מסע העורך מסע אל מעמקי הנפש האנושית ועוסק בניכור, בחרדות ובעקרותו הרגשית של המין הגברי – נושאים שונדרס עצמו נהג לכנות “הסכיזופרניה של היומיום”. נושא הסרט בישר על סרט מאוחר יותר של ונדרס, "פריז, טקסס". התרחיש של ילדה צעירה ועיתונאי ביחד הושפע מניסיונו של הסופר והתסריטאי פטר הנדקה, שכתב רבים מהתסריטים לסרטיו של ונדרס, כאב חד-הורי. השפעתו של "מכתב קצר, פרידה ארוכה", הרומן של הנדקה מ-1972, שאף הוא מציג יליד גרמניה מנוכר שמטייל ברחבי ארצות הברית, יכולה להיגזר מהשימוש של הסרט מקליפים של "מר לינקולן הצעיר", סרטו של הבמאי ג'ון פורד, שגם הוא נרמז רבות ברומן. רידיגר פוגלר בתפקיד פיל וינטר ילה רוטלנדר בתפקיד אליס אתר האינטרנט הרשמי של אליס בערים "אליס בערים", במסד הנתונים הקולנועיים IMDb (באנגלית) "אליס בערים", באתר AllMovie (באנגלית) "אליס בערים", במסד הנתונים הקולנועיים KinoPoisk (ברוסית) אליס בערים, באתר סינמטק ירושלים
פובורדון

פוֹבּוּרְדוֹן או פוֹ בּוּרְדוֹן (Fauxbourdon, בצרפתית "באס מזויף" או "חיקוי באס") היא טכניקת כתיבה מוזיקלית לשלושה קולות, ששימשה במוזיקה של ימי הביניים המאוחרים ותקופת הרנסאנס, במיוחד בין מלחיני האסכולה הבורגונדית. גיום דופאי היה מחשובי המלחינים שנקטו טכניקה זו, וייתכן כי הוא שהמציא אותה. הטכניקה מתייחדת בתנועה של אקורדים מקבילים, והתנועה המקבילה מאפשרת הבנה קלה יותר של הטקסט המושר. השם נובע, כפי הנראה, מכך שהטכניקה הזו משמשת בקטעים בתוך יצירות לארבעה או חמישה קולות, כאשר הקול הנמוך מפסיק לשיר. הפובורדון, בצורתו הבסיסית, כולל קנטוס פירמוס ושני קולות נוספים: האחד קווארטה מתחת לקנטוס והשני סקסטה מתחתיו, כך שנוצר אקורד שמאוחר יותר עתיד להיקרא סקסט-אקורד. כדי להימנע ממונוטוניות יתר, הקולות אינם מנגנים לגמרי במקביל: הקול התחתון קופץ מדי פעם מטה, כדי להשלים אוקטבה מול הקנטוס - בעיקר בקדנצות - והקול הפנימי עשוי להכיל קישוטים או חריגות ריתמיות המוסיפות עניין למרקם. על פי רוב כתובים בסגנון פובורדון רק קטעים קצרים ביצירה ארוכה יותר. הדוגמה המוקדמת ביותר של פובורדון שהגיעה לידינו נמצאת בכתב-יד I-BC Q15 בספריית המוזיקה של בולוניה - זהו אוסף שנערך בסביבות שנת 1440, וכלולות בו כמה דוגמאות של פובורדון, כולל אחת מאת דופאי, שנכתבו קרוב לוודאי בסביבות שנת 1430. מאחר שיצירות רבות מן התקופה הגיעו אלינו ללא שם המחבר וקביעת התאריך המדויק היא בעייתית, קשה לומר בביטחון מי חיבר את הפובורדונים הראשונים. היצירה של דופאי בקובץ זה - "מיסת יעקב הקדוש" -היא הראשונה שעושה שימוש בשם "פובורדון". ייתכן שזהו משחק מילים: "בורדון" פירושו גם "מטה", ומטה רועים הוא אחד האטריבוטים של יעקב הקדוש - מיניאטורה של המטה מצוירת מעל התווים. אף על פי שהשימוש הראשון בטכניקה היה כנראה באיטליה, הפובורדון היה לסימן ההיכר של הסגנון הבורגונדי ששגשג בארצות השפלה עד אמצע המאה ה-15. ז'יל בנשואה, אנטואן בינואה ויוהנס בראסארט השתמשו כולם בטכניקה הזאת, כל אחד במסגרת סגנונו האישי הטיפוסי. טכניקה קרובה בשם faburden התפתחה במקביל באנגליה, אלא ששם הקנטוס היה בקול האמצעי. מדיה וקבצים בנושא פובורדון בוויקישיתוף פובורדון, באתר אנציקלופדיה בריטניקה (באנגלית)
מלאכים באמריקה (מיני-סדרה)

מלאכים באמריקה (אנגלית: Angels in America) היא מיני סדרת טלוויזיה של HBO שעלתה לשידור ב-2003 המבוססת על מחזה בעל אותו שם זוכה פרס הפוליצר, שנכתב בידי טוני קושנר. הסדרה בוימה על ידי מייק ניקולס, ותסריטה עובד על ידי הכותב הראשי של המחזה. עלויות הסדרה הגיעו לכ-64 מיליון דולרים, המהווים את אחת מההפקות היקרות ביותר שנעשו למיני סדרת טלוויזיה אי פעם. הסדרה, שמתרחשת בשנת 1985 בזמן כהונתו של רונלד רייגן כנשיא ארצות הברית, מגוללת את סיפורם המתמוסס של שני זוגות בקרב הפוליטיקה של עידן נשיאות רייגן, התפשטות של מגפת האיידס והאקלים החברתי והפוליטי המשתנה במהירות. "מלאכים באמריקה" הייתה המיני הסדרה הטלוויזיונית הכי נצפית בכבלים בארצות הברית בשנת 2003, גרפה את תשבחות המבקרים והייתה מועמדת לאין ספור פרסים. הסדרה זכתה ב-9 פרסי אמי ו-5 פסלוני גלובוס הזהב. אל פצ'ינו - רוי כהן מריל סטריפ - אתל רוזנברג / חנה פיט / המלאכית אוסטרליה פטריק וילסון - ג'ו פיט מרי-לואיז פארקר - הרפר פיט אמה תומפסון - האחות אמילי / הומלסית / המלאכית אמריקה ג'סטין קירק - פריור וולטר ג'פרי רייט - מר שקרים / בליז / הומלס / המלאך אירופה בן שנקמן - לואיז אירונסון / המלאך אוקיאנה ג'יימס קרומוול - הנרי "מלאכים באמריקה", במסד הנתונים הקולנועיים IMDb (באנגלית) "מלאכים באמריקה", באתר נטפליקס "מלאכים באמריקה", באתר AllMovie (באנגלית) "מלאכים באמריקה", באתר Rotten Tomatoes (באנגלית) "מלאכים באמריקה", באתר Metacritic (באנגלית) "מלאכים באמריקה", באתר HBO Max (באנגלית) "מלאכים באמריקה", באתר Hulu סדרות (באנגלית) "מלאכים באמריקה", במסד הנתונים הקולנועיים KinoPoisk (ברוסית) אתר הסדרה באמריקה מלאכים באמריקה, במסד הנתונים הקולנועיים IMDb (באנגלית) Angels in America:Overview New York Times ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
מחשבת (חברה)

מחשבת (הידועה גם כ"מחשבת מ.ל") הייתה חברה שעסקה בייבוא משחקי מחשב לישראל. בנוסף לעיסוקה העיקרי היא גם עסקה בתרגום חלק מן המשחקים לעברית, הפיצה ספרי הדרכה לתכנות ואף יצרה כמה משחקים מקוריים. כמו כן החברה פיתחה פוליגרף שמבוסס על ניתוח קול. מחשבת החלה את פעילותה באמצע שנות ה-80 ועסקה בהפצת ספרות הנוגעת לשפות תכנות כגון BASIC ואסמבלי. בשנות ה-90 התמקדה החברה בייבוא הפצה ותרגום של משחקי מחשב לשוק הישראלי. חלק מהמשחקים שתורגמו לעברית: משחק עולם הדיסק הראשון, שני המשחקים הראשונים של "שוליית המכשף", "האורגים", "רצח במיאמי", המשחק השלישי של "הגובלינים" ו"אבודים בזמן". באמצע שנות ה-90 החלה מחשבת לפתח סדרת משחקי מחשב לילדים שהתבססו על אגדות וסיפורי מעשיות שנקראה "סי.די פדוף", המשחקים הפופולריים ביותר מהסדרה היו "הנסיכה והצפרדע" ו"בגדי המלך החדשים" (שפעלו על מערכות ההפעלה "חלונות 98/2000/XP" בלבד). ובנוסף יצרה משחקים שונים וביניהם "טיסה גורלית", "טוש טוש הגיבור המסתורי", "קסם התות" והמשכו "המשאלה הקסומה", "שליט הממדים" ו"גרניקס" וגם יצרה את המשחק בארץ האגדות יחד עם חברת קומפדיה. באותן שנים החברה גם הפיצה לומדות של חברות נוספות כגון: בסט טכנולוגיות חינוכיות. חברת בת שהייתה בשליטת מחשבת היא חברת SCOPS, שעסקה בפיתוח משחקים מצוירים אינטראקטיביים ובמיוחד את סדרת "משחקיד" שכוללים את המשחקים מגפי החתול שפיץ, זהבה ושלושת הדובים, וקופיקו. קיומה העצמאי של מחשבת הגיעה לסיום בסוף שנות ה-90, עת התאחדה עם חברת המחשבים "מדיה פלוס" (שתרגמה לעברית והפיצה את המשחקים "באסטר ואפון הפלא" ו"עמי ותמי בטירה הקסומה"). את הפעילות השיווקית מכרה לגלובוס יונייטד אשר ככל הנראה מחזיקים בחלק מהזכויות על הזיכיון "טוש טוש" (דרך אולפני ג.ג). כעבור זמן קצר חדלה החברה מלהתקיים. במשך השנים החברה פתחה משחקים באופן עצמאי, ואף דאגה לייבא ולתרגם משחקים שונים, והייתה מעורבת גם בהפתה של חברות פיתוח קטנות יותר כמו ב.ס.ט טכנולוגיות. רפאל בן-ארי, היו ימים - סיפורה של "מחשבת", באתר nana10‏ (קישור לכתבה בארכיון האינטרנט) "הבעלים, חברת טרסטק, הייתה חברה בת של מחשבת." עו"ד נעמי אסיא, ‏לזכרו של תמיר סגל ז"ל – מחלוצי האינטרנט בארץ, באתר "אנשים ומחשבים", 17 ביוני 2018 הטראסטר תפס את הבוס "על חם", באתר גלובס, 27 במאי 1998 "מסעות רוני הארנב", מתוך האתר "מסע אל העבר". Simon The Sorcerer | שוליית המכשף 1, סרטון בערוץ "Nostalgia Community", באתר יוטיוב (אורך: 14:55) https://youtu.be/Yyar3D0FGp4 https://youtu.be/n8ZcCQ_uADE Simon The Sorcerer 2 | שוליית המכשף 2, סרטון בערוץ "Nostalgia Community", באתר יוטיוב (אורך: 14:55) עמי ותמי בטירה הקסומה חלק ראשון, סרטון בערוץ "מסע נוסטלגי", באתר יוטיוב (אורך: 18:07) https://youtu.be/yuMU76gIPP4 https://youtu.be/X-Wr4oims6A טריילר למשחק "זהבה ושלושת הדובים" מבית מחשבת, סרטון בערוץ "מסע נוסטלגי", באתר יוטיוב (אורך: 01:47) פרסומת למשחק "קופיקו" https://youtu.be/cKEHEvXhCp8 https://youtu.be/p5ddwOXlOPA https://youtu.be/YYNnt5kGDB0 משחקים מחשבת-מגפי החתול שפיץ הסיפור המלא, סרטון בערוץ "מסע נוסטלגי", באתר יוטיוב (אורך: 24:13) נוסטלגיה - טוש טוש הגיבור המסתורי!, סרטון בערוץ "GameGems", באתר יוטיוב (אורך: 06:02) סבטה ס, מה אתם זוכרים מ"טושטוש הגיבור המסתורי"?, באתר הארץ, 19 בספטמבר 2019 עידן בן טובים, ‏מ"כוכב כחול" ל"מלך הפלאפל": 10 משחקי המחשב הישראליים הגדולים בכל הזמנים, באתר Geektime‏, 5 במאי 2022 בת הטוחן באתר מסע אל העבר
משחקי בית אירופה/אפריקה 1 של גביע הפדרציה באילת (2011)

משחקי בית אירופה/אפריקה של גביע הפדרציה באילת (2011) היו משחקי הבית האירופאי/אפריקאי של התחרות השנתית של גביע הפדרציה בטניס לנבחרות נשים. המשחקים נערכו במגרשי הטניס העירוניים בעיר אילת בשבוע הראשון של פברואר 2011, בהשתתפותן, בין היתר, של 4 מבין 11 הטניסאיות הטובות בעולם. במשחקים השתתפו 15 נבחרות אירופאיות, שחולקו לארבעה בתים. בית ראשון: שווייץ (עם פטי שנידר המדורגת 42 בעולם, וטימאה בשינסקי המדורגת 46 בעולם), בריטניה (עם ילנה בלטצ'ה המדורגת 57 בעולם, ואן קיוטובונג המדורגת 91 בעולם) ודנמרק (עם קרוליין ווזניאקי המדורגת במקום הראשון בעולם). בית שני: ישראל (עם שחר פאר, 11 בעולם ויוליה גלושקו), פולין (עם אגניישקה רדוונסקה, 10 בעולם), בולגריה (עם צבטנה פירונקובה, 33 בעולם) ולוקסנבורג. בית שלישי: בלארוס (עם ויקטוריה אזרנקה, 9 בעולם, ואולגה גובורצובה, 73 בעולם), אוסטריה (עם סיביל באמר, 79 בעולם), קרואטיה ויוון. בית רביעי: רומניה (עם אלכסנדרה דולגרו, 29 בעולם ומוניקה ניקולסקו, 68 בעולם), לטביה, הולנד והונגריה. ארבע הנבחרות שסיימו ראשונות במשחקי הבתים, שהתקיימו במשך שלושה ימים רצופים החל מ-2.2.11, קיימו ביניהן שני מפגשים ב-11 5.2, שקבעו את שתי העולות למשחקי הפלייאוף על העלייה לבית העולמי. באותו יום התקיימו גם שני מפגשים בין ארבע הנבחרות שסיימו אחרונות, ובהם נקבע מיהן שתי הנבחרות שירדו לבית אירופה/אפריקה 2. לקראת המשחקים, השקיעו קרן המשחקים של המועצה להסדר ההימורים בספורט ועיריית אילת 2.7 מיליון שקלים בשיפור מגרשי הטניס העירוניים. כחלק מהעבודות הוגדל היציע המרכזי מ–400 מושבים ל–700 מושבים קבועים, וסה"כ היו במתחם 1,700 מושבים. אלי לנקרי, סגן ומ"מ ראש העירייה, ציין שאירוח אליפויות אירופה מציב את אילת במפת הספורט הבינלאומית כחלק מתוכנית אסטרטגית לקידום ועידוד התיירות בעיר, וכחלק מתוכנית המיצוב והמיתוג החדשה של העיר. שורה בטורקיז מסמלת ניצחון של הנבחרת בבית ועלייה לשלב הבא. בלארוס בלארוס 2 - 0 פולין פולין שווייץ שווייץ 2 - 1 הולנד הולנד נבחרות בלארוס ושווייץ עלו למשחקי הפלייאוף של בית עליון 2. ישראל ישראל 2 - 1 רומניה רומניה בריטניה בריטניה 2 - 0 קרואטיה קרואטיה אוסטריה אוסטריה 2 - 1 לוקסמבורג לוקסמבורג הונגריה הונגריה דנמרק דנמרק 1 - 2 יוון יוון בולגריה בולגריה 2 - 0 לטביה לטביה נבחרות דנמרק ולטביה ירדו למשחקי בית אירופה/אפריקה 2. נבחרת גביע הפדרציה של ישראל מיקי שגיא, פאר: "משחקי פדרציה מרגשים, בלתי נשכחים", באתר ynet, 31 בינואר 2011 אורן אהרוני, פדרציה: ישראל מול פולין, בולגריה ולוקסמבורג, באתר ynet, 24 בינואר 2011 אלמוג שריד, פדרציה: באיגוד רוצים לארח את הטורניר גם בשנה הבאה, באתר nrg‏, 5 בפברואר 2011 מיקי שגיא, ווזניאקי, פאר, גלושקו וטוויטר. סיכום הפדרציה, באתר ynet, 6 בפברואר 2011 שי אלון, ‏ה-ITF שיבח את איגוד הטניס על הארגון באילת, באתר ONE‏, 13 בפברואר 2011 כתבה בפורטל העיר אילת בהתארגנות לקראת הטורניר
1931 בארצות הברית

1931 בארצות הברית הייתה השנה בה חגגה ארצות הברית 155 שנה מיום היווסדה. הנשיא: הרברט הובר (המפלגה הרפובליקנית) סגן הנשיא: צ'ארלס קרטיס (המפלגה הרפובליקנית) פרק זה לוקה בחסר. אנא תרמו לוויקיפדיה והשלימו אותו. 6 בינואר – תומאס אלווה אדיסון מגיש את הפטנט האחרון שלו 3 במרץ – הקונגרס מאשר את "הדגל זרוע הכוכבים" כהמנון ארצות הברית 19 במרץ – מדינת נבדה הופכת את ההימורים בה לחוקיים 1 במאי – בניין אמפייר סטייט נפתח באופן רשמי 17 באוקטובר – הגנגסטר האמריקני אל קאפונה נידון ל-11 שנות מאסר בגין העלמת מס. 24 באוקטובר – גשר ג'ורג' וושינגטון נחנך ונפתח לציבור למחרת. ?? - פיטר וסטרגור, מלחין אמריקאי 5 בינואר – רוברט דובאל, שחקן ובמאי אמריקאי 17 בינואר – ג'יימס ארל ג'ונס, שחקן אמריקאי 8 בפברואר – ג'יימס דין, שחקן קולנוע אמריקאי (נפטר ב-1955) 11 במרץ – רופרט מרדוק, איל עיתונות אמריקאי 22 במרץ – ויליאם שאטנר, שחקן קולנוע אמריקאי, (קפטן קירק ב"מסע בין כוכבים") 25 במרץ – פול מושן, מתופף אמריקאי 26 במרץ – לנרד נימוי, שחקן אמריקאי 9 ביוני – ג'קי מייסון, קומיקאי יהודי-אמריקאי 20 ביוני – מרטין לנדאו, שחקן אמריקאי 31 ביולי – קני בורל, מוזיקאי אמריקאי 5 בנובמבר – מייק ניקולס, במאי אמריקאי 11 בדצמבר – רונלד דבורקין, פילוסוף יהודי-אמריקאי פרק זה לוקה בחסר. אנא תרמו לוויקיפדיה והשלימו אותו. 11 בינואר – נתן שטראוס, איש עסקים ופילנתרופ למטרות ציוניות; העיר נתניה קרויה על שמו (נולד ב-1848) 9 במאי – אלברט אברהם מייקלסון, פיזיקאי אמריקאי, זוכה פרס נובל לפיזיקה (נולד ב-1852) 18 באוקטובר – תומאס אלווה אדיסון, מגדולי הממציאים בכל הזמנים (נולד ב-1847) 26 בדצמבר – מלוויל דיואי, ספרן וממציא שיטת דיואי (נולד ב-1851) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
1930 בארצות הברית

1930 בארצות הברית הייתה השנה בה חגגה ארצות הברית 154 שנה מיום היווסדה. הנשיא: הרברט הובר (המפלגה הרפובליקנית) סגן הנשיא: צ'ארלס קרטיס (המפלגה הרפובליקנית) פרק זה לוקה בחסר. אנא תרמו לוויקיפדיה והשלימו אותו. 6 בינואר – הנסיעה הראשונה של מכונית בעלת מנוע דיזל (מאינדיאנפוליס שבאינדיאנה לניו יורק סיטי) 18 בפברואר – האסטרונום האמריקאי קלייד טומבו מגלה את כוכב הלכת הננסי פלוטו 31 במרץ – אומץ קוד הייז שהטיל מגבלות "מוסריות" על הפקת סרטי קולנוע בארצות הברית 1 באפריל – מפקד האוכלוסין האמריקאי לשנת 1930 קובע כי אוכלוסיית תושבי ארצות הברית מונה כ-122,775,046 בני אדם. 20 במאי – בניין קרייזלר נפתח באופן רשמי 8 בספטמבר – חברת 3M מתחילה לשווק נייר דבק שקוף 19 בינואר – טיפי הדרן, שחקנית אמריקאית 20 בינואר – באז אולדרין, אסטרונאוט אמריקאי 30 בינואר – ג'ין הקמן, שחקן קולנוע אמריקאי 22 במרץ – פט רוברטסון, מראשי הימין הפונדמנטליסטי הנוצרי האמריקאי 24 במרץ – סטיב מקווין, שחקן קולנוע אמריקאי (נפטר ב-1980) 31 במאי – קלינט איסטווד, שחקן קולנוע, במאי קולנוע ומפיק אמריקאי 5 באוגוסט – ניל ארמסטרונג, אסטרונאוט אמריקאי (מפקד אפולו 11) (נפטר ב-2012) 30 באוגוסט – וורן באפט, איל הון אמריקני 23 בספטמבר – ריי צ'ארלס, מוזיקאי אמריקאי (נפטר ב-2004) פרק זה לוקה בחסר. אנא תרמו לוויקיפדיה והשלימו אותו. 8 במרץ – ויליאם הווארד טאפט, הנשיא ה-27 ונשיא בית המשפט העליון של ארצות הברית (נולד ב-1857) 23 ביולי – גלן קרטיס, חלוץ תעופה (נולד ב-1878) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
Plastic Tree

Plastic Tree (בקאטאקאנה: プラスティック トゥリー "עץ פלסטיק") היא להקת רוק יפנית. הלהקה הוקמה בראשית שנות ה-90 של המאה ה-20 בצ'יבה, יפן. המוזיקה של הלהקה מושפעת מלהקות רוק בריטיות כמו רדיוהד והקיור. שם הלהקה לקוח משמו של סינגל של רדיוהד "Fake Plastic Trees". הלהקה עברה שינויים מוזיקליים רבים. בראשיתה הייתה מוכוונת לרוק, אך בשנת 2003, עם יציאת אלבומם Baka Ni Natta Noni (שיר כיסוי), פנתה הלהקה לכיוון של פופ. הלהקה משנה את סגנונה מפופ לרוק הלוך ושוב, ולעיתים אף משלבת בין השניים. 有村竜太郎 (ארימורה ריוטרו) - זמר 長谷川　正 (האסגאווה טדאשי) - בסיסט ナカヤマ　アキラ (נקיאמה אקירה) - גיטריסט ササブチ　ヒロシ (סאסאבוצ'י הירושי) - מתופף טקאשי - מתופף לשעבר מדיה וקבצים בנושא Plastic Tree בוויקישיתוף אתר האינטרנט הרשמי של Plastic Tree Plastic Tree, ברשת החברתית פייסבוק Plastic Tree, ברשת החברתית אקס (טוויטר) Plastic Tree, סרטונים בערוץ היוטיוב Plastic Tree, באתר אפל מיוזיק (באנגלית) Plastic Tree, באתר ספוטיפיי Plastic Tree, באתר Last.fm (באנגלית) Plastic Tree, באתר AllMusic (באנגלית) Plastic Tree, באתר MusicBrainz (באנגלית) Plastic Tree, באתר דיזר Plastic Tree, באתר Discogs (באנגלית) Plastic Tree, באתר Songkick (באנגלית) Plastic Tree, באתר בילבורד (באנגלית) Plastic Tree, באתר אמזון מיוזיק ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
לוגלאושומגל

לוגלאושומגל היה שליט של עיר המדינה השומרית לגש, בתקופה בה נקראה העיר שירפורלה, ותפקדה כמדינת חסות של האימפריה האכדית. על פי הערכות שונות חי במאה ה-23 לפנה"ס. בשחזורים של שושלות במזרח הקדום נקבע לוגלאושומגל כמי שהתחיל את השושולת השנייה של לגש, אם כי, מכיוון שלא נשא את התואר מלך, מעצם היותו כפוף בתקופת מלכותו לשליטי אכד, על פי כמה מההגדרות הוא אינו נחשב חלק משושלת זו. לוגלאושומגל החזיק בתואר אנסי (אנ'), המתאר שליט עיר מדינה בשומר, וגם בתואר פאטסי, שהקנה לו מעמד של נציג האלים המקומיים. לוגלאושומגל, ששלט במקביל למלכי אכד נרם-סין ושאר קאלי שארי, היה כפוף להם והעביר להם מיסים. שתי כתובות שנמצאו מצביעות על התחייבות של לוגלאגושומגל לשאר קאלי שארי ונרם-סין. באחת הכתובות נכתב: "נרם-סין, האלוהים הגדול של אכד, מלך ארבעת האזורים, לוגלאושומגל, הלבלר, הפאטסי של שירפורלה, הוא משרתך". כתובות אלו הביאו את החוקרים למסקנה, שבאופן מעשי תפקד לוגלאושומגל בתפקיד פקידותי תחת מלכי אכד ששלטו בפועל באזור בימים אלו. לוגלאושומגל השתמש בשני סוגים שונים של טביעות חותם, אחת לכל מלך אכדי תחתיו נשלט, אשר מאפיינות אותו בממצאים ארכאולוגיים רבים שנמצאו ונושאים את טביעתו. הערכות מסוימות מציגות את יורשו של לוגלאושומגל, פוזר-מאמא, כשליט העצמאי הראשון של לגש, עת תחילתה של היחלשותה ההדרגתית של האימפריה האכדית. רשימת המלכים השומרית מדיה וקבצים בנושא לוגלאושומגל בוויקישיתוף Lagash - 2500-2271 BC, 2144-2046 BC Naram-Sin, Ancient History Encyclopeida, מאחר שממצאים ארכאולוגיים מקשרים בין נרם-סין ללוגלאושומגל, ההערכות חייבות להיות חופפות ברמה מסוימת Gudea, prince of Lagash, seated statue dedicated to the god Ningishzida, אתר הלובר, מחלקת המזרח הקדום: מסופוטמיה, מחשיבים את תחילת השושלת השנייה באור-באו The Sumerian World patesi, Wiktionary patesi, מילון אוקספורד MIDDLE ASSYRIA (עמ' 664), אוניברסיטת שיקגו Lagash - 2500-2271 BC, 2144-2046 BC ARCANE III (עמ' 110), אוניברסיטת מינכן Arcane III (עמ' 119), אוניברסיטת מינכן
חיים סרנא

הרב יעקב חיים סרנא (ט' באדר א' תרפ"ט, 19 בפברואר 1929, חברון - ה' בתמוז ה'תשע"א, 7 ביולי 2011, ירושלים) היה ראש ישיבת חברון בגבעת מרדכי, וראש ישיבת חברון-גאולה. נולד בחברון בשנת תרפ"ט, בנם היחיד של הרב יחזקאל סרנא ופעשא-מרים, בתו של הרב משה מרדכי אפשטיין. סבו הרב אפשטיין היה ראש ישיבת סלבודקה בקובנה ועמד בראש הקבוצה שהקימה בחברון את ישיבת חברון, יחד עם אביו הרב יחזקאל סרנא שהיה יד ימינו ולימים ממלא מקומו. בגיל חצי שנה פרצו פרעות תרפ"ט והישיבה עברה מחברון לשכונת גאולה בירושלים, שם גדל. בצעירותו למד בישיבת תפארת צבי בירושלים, ששימשה מכינה לישיבת חברון. אחת החברותות שלו ב"תפארת צבי" היה מנחם אלון. כמו כן למד בצעירותו בישיבת מקור חיים בירושלים ובישיבת תפארת ציון בבני ברק, שם התקרב לחזון איש. בהיותו כבן 14 עבר ללמוד בישיבת לומז'ה בפתח תקווה, שם למד בחברותא עם הרב משה שמואל שפירא והרב יוסף רוזובסקי. לאחר כמה שנים עבר ללמוד בישיבת חברון אצל אביו, ראש הישיבה, שם גידלו וטיפחו הרב ישעיהו גולדשמידט. בשנות ה-50 נישא לרחל, בתו של מלכיאל פרידמן מממל, מתלמידי ה"סבא" מסלבודקה. לאחר נישואיו למד כמה שנים בישיבת מיר בירושלים, ובין החברותות שלו באותה תקופה הרב משולם דוד סולובייצ'יק והרב אליעזר פלצינסקי. עם הזמן נעשה יד ימינו של אביו בניהול ישיבת חברון, וכן עסק בהוצאתם לאור של כתבי אביו. בשנת תשכ"ב (1962), בגיל 33, התמנה לראש ישיבה בישיבת חברון והחל באמירת שיעורים בישיבה, תחילה שיעור יומי, וכעבור שנתיים החל באמירת 'שיעור כללי'. ב'שיעור הכללי' הראשון נכחו ראשי ישיבת מיר הרבנים אליעזר יהודה פינקל, חיים שמואלביץ ונחום פרצוביץ. הקפיד למסור את שיעוריו בשפת היידיש, ועבור אלה שלא הבינו את השפה היה נוהג לחזור על שיעורו בביתו. במקביל למסירת השיעורים סייע לאביו באחזקת הישיבה ולשם כך שהה מדי שנה פרקי זמן ארוכים בחו"ל. לאחר פטירת אביו, בשנת תשכ"ט (1969), התרחבה סמכותו כראש ישיבה, לצד דודו הרב משה חברוני ועמיתיו הרב שמחה זיסל ברוידא וגיסו (בעל אחותו) הרב אברהם פרבשטיין. בשנות ה-70, עם גלי העלייה מברית המועצות, נרתם יחד עם רעייתו לפעול למען העולים החדשים. בשנת תשל"ד (1974) נסע יחד עם הרב פנחס מנחם אלתר, אז ראש ישיבת שפת אמת, לשליחות באנגליה כדי לרתום את יהודי אנגליה לסיוע לעולים החדשים. באמצע שנות ה-70 עברה ישיבת חברון למשכנה החדש במבנים שהוקמו בשכונת גבעת מרדכי. בתקופה הראשונה שהה הרב סרנא בישיבה בגפו במשך כל ימות השבוע, ומשפחתו הייתה מצטרפת אליו לשבת. בשנת תשמ"ז (1987) עזב הרב סרנא את ישיבת חברון שבגבעת מרדכי והקים ישיבה במבנים הישנים של הישיבה שהקים אביו בשכונת גאולה, שאף היא נקראה בשם "ישיבת חברון". אולם עם הזמן, כדי להבדילה מישיבת האם, היא מכונה "ישיבת חברון-גאולה", על שם מיקומה. בתחילת שנות ה-90 חלה ונזקק לסדרת ניתוחי ראש. נפטר בתמוז תשע"א, והובא לקבורה בהר המנוחות. לרב סרנא בת יחידה, שרה-יהודית, הנשואה לרב ברוך סולובייצ'יק, ראש ישיבת תורת זאב בירושלים (בנו של הרב משה סולובייצ'יק מציריך). גיסתו, אחות אשתו, הייתה נשואה לרב שניאור קוטלר, ראש ישיבת לייקווד בניו ג'רזי. סדרת באר לחי רואי: מדע, אהבה, זמנים, משפטים שופטים, נזיקין, קנין, נשים, קדושה, הפלאה, זרעים, באתר hebrewbooks. הגאון הגדול רבי יעקב חיים סרנא בשיחה נדירה מאת: שלמה קוק, קו עיתונות דתית 'חברון' אבלה • אלפים בהלווית הגרי"ח סרנא זצ"ל, באתר בחדרי חרדים יעקב חיים בן יחזקאל סרנא (1929-2011), דף שער בספרייה הלאומית